जनाना अस्पताल में आवारा पशुओं का आतंक, दिन भर करते हैं स्वछंद विचरण
डॉमंगलसिंह सामान्य अस्पताल का जनाना वार्ड अव्यवस्थाअों से जूझ रहा है। अस्पताल के जच्चा बच्चा वार्ड में दिन में कई बार सुअर श्वान अंदर प्रवेशकर अस्पताल परिसर में गंदगी फैलाते रहते हैं। कई बार मरीजों के परिजन भोजन करते हैं तो वह इधर उधर मंडराते हैं। इससे परिजनों को काफी परेशानी होती है। जनाना अस्पताल में अस्पताल परिसर में इन दिनों कई सुअर घूम रहे हैं। सुअर हर रोज अस्पताल परिसर में फैली गंदगी में मुंह मारते देखे जा सकते हैं। सुअरों द्वारा फैलाई गई गंदगी से अस्पताल में संक्रमण का खतरा बढ़ गया है। संक्रमण से अस्पताल में आने जाने वाले मरीजों भर्ती मरीजों को महामारी फैलने का भी खतरा बढ़ गया है। जबकि जनाना अस्पताल के मुख्य गेट पर गार्ड की तैनाती है, लेकिन सुअरों को परिसर से घूमते रहना उनकी तैनाती पर संशय बता रहा है।
जनाना अस्पताल के परिसर में कई सुअर घूमते रहते हैं। कई बार यह सुअर झुंड बनाकर चलते हैं तथा अस्पताल के परिसर में फैली गंदगी में मुंह मारते रहते हैं। वहीं, सुअर कुत्तों के वार्ड में घुसने से नवजात की सुरक्षा पर भी खतरा बना हुअा है। चिकित्सकों ने बताया कि अस्पताल परिसर में घूम रहे सुअरों के कारण मरीजों को गंभीर बीमारियां हो सकती हैं। सुअरों द्वारा फैलाई गई गंदगी से अस्पताल में संक्रमण फैलने की आशंका बनाी हुई है।
पीएमओ: सुअरों को पकड़ने के लिए नप को 3 बार पत्र लिखा
सामान्यअस्पताल के पीएमओ डॉ जनार्दन सिंह परमार ने बताया कि उन्होंने सुअरों को पकड़ने के लिए नगर परिषद को 3 बार पत्र लिखा है। वहीं कलेक्टर की अध्यक्षता में मीटिंग में आयुक्त को अवगत कराया है। इस अोर गार्डों को पाबंद किया जाएगा। दोषी पाए जाने पर संबंधित गार्ड पर कार्रवाई की जाएगी। नगर परिषद की ओर से अब तक इस संबंध में कोई कार्रवाई नहीं की गई है। वैसे अस्पताल नवीन भवन में जल्द शिफ्ट हो जाएगा जिससे समस्या का समाधान होगा एवं लोगों को आधुनिक सुविधाएं भी उपलब्ध कराई जाएंगी।
आयुक्त: अस्पताल परिसर से सुअरों को निकालने का जिम्मा उनका
नगरपरिषद के आयुक्त शशिकांत शर्मा का कहना है कि अस्पताल परिसर में अगर सुअर घूम रहे हैं तो उनको पकड़कर बाहर निकालने का जिम्मा अस्पताल प्रशासन का है। रही बात आवारा सुअर पकड़ने की उसके लिए टेंडर किए गए थे, लेकिन कोई संवेदक सामने नहीं आया। आवारा गाय पकड़वाने के लिए टेंडर किया। जिसके तहत गाय पकड़वाकर वन विहार में छुड़वाई जा रही हैं। सुअर पालकों के खिलाफ लेकर धारा 133 के अंतर्गत एसडीएम धाैलपुर के यहां दावा कार्रवाई की जा रही है। अब दोबारा से टेंडर कार्रवाई की जाएगी।
धौलपुर. जनाना अस्पताल में गंदगी फैलाते घूमते सुअर श्वान।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva